Predurčenie

Predurčenie je prvou knihou zo série Mariotovi dediči.

Popis
Jeden deň, jedno stretnutie, jeden rozhovor prevrátia život štrnásťročnej Mije z Nitry naruby. Zistí, že čarovanie, lietanie a zaklínanie nie je len smiešny výmysel rozprávkarov. Mija v sebe objavuje výnimočnú moc a učí sa ju ovládať, no najskôr sa musí naučiť ovládať samu seba... Púšťa sa do najväčšieho dobrodružstva svojho života a netuší, že tým otvára dvere ďalším vzrušujúcim udalostiam, pretože podľa veštby len Mariotovi dediči, medzi ktorých Mija patrí, dokážu zastaviť vojnu.

Zaujímavosti

 * Príbeh sa odohráva na Slovensku – sú v ňom použité skutočné názvy slovenských miest a dedín.
 * V knihe vystupujú postavy, ktoré majú slovenské mená, no autorka ich mierne upravila alebo skomolila.
 * Autorka sa neodvážila skomoliť Dankine meno, pretože je to krstné meno jej mamy.
 * Autorka napísala prvú verziu príbehu v šestnástich rokoch.
 * Zaklínadlá sú odvodené od staroslovienčiny.
 * Každá kniha je reprezentovaná jednou farbou a živlom. Konkrétne Predurčenie vzduchom a červenou farbou.